  Майя Бывальцева 14-тӥ толсуре Ижкарысь кар ӵектосъёсъя «ЛИФТ» штабын Сарапулысь школаез террористъёслэсь мозмытон дырысен 35 ар тырмонлы сӥзем фотоадӟытон усьтӥськоз. Отчы лыктоз со ужрадъёсы пыриськем муртъёс пӧлысь одӥгез, КГБ-ысь капитан Владимир Орехов. Соин пумиськон 19 часын кутскоз. «Адӟытон арня ӵоже 9 часысен 21 часозь ужалоз. Вань мылкыд карисьёс отчы дунтэк пырыны быгатозы. Нырысетӥ нуналаз со аръёсысь ужрад сярысь документальной фильм возьматозы», — вераз Удмуртиысь печатья но калыке ивортодэт вӧлмытонъя агентствоысь иворъёсты вӧлмытӥсь ёзэсъёсын ужанъя ёзэтлэн кивалтӥсез Мария Черных. Тодэ вайытом, 1981-тӥ арын 17-тӥ толсуре автоматъёсын кык дезертиръёс Сарапулысь 12 номеро школаысь 10-тӥ классын дышетскисьёсты кутӥзы. Россиын со вал нырысетӥез нылпиосты террористъёсын басьтон учыр. Фотоадӟытонэ лыктӥсьёс эшшо одӥг пол тодэ вайыны яке тодыны быгатозы, макем умой ортчытэмын вал заложникъёсты мозмытон, мар чидано луизы пиналъёс 16 час ӵоже йыртэмасьёсын артэ пукыса. Тегъёс: Мерлык Ижкар Терроризм Сарапул Удмуртия пиналъёс  